Vinner «Gutan» på Ullevaal vil de få rundt to millioner kroner fra «cupkassa» til Norges Fotballforbund.
Taper TIL finalen, blir NFF-bidraget rundt en million kroner.
I tillegg vil klubben få bonuser fra egne samarbeidspartnere.
- I fjor fikk vi et sted mellom 1,5 millioner kroner og to millioner kroner i bonuser etter seriesølvet. Med kun cupfinalen i år vil vi havne rundt det samme, sier markedsdirektør Trond Steinar Albertsen til Nordlys.
Vinner «Gutan» blir det nærmere to millioner kroner i bonuser fra samarbeidspartnere, mot 1,5 millioner kroner hvis det blir sølv.
I tillegg kommer billettinntektene fra kvartfinalen og semifinalen på Alfheim, samlet på rundt en million kroner, etter at Bodø/Glimt og Molde har fått sine rettmessige 15 prosent av billettinntektene.